Sipilän hallitus
Ministerit

Hallitusneuvottelujen lopputuloksena hallituksessa oli 14 ministeriä, mikä oli kolme vähemmän kuin Stubbin hallituksessa. Keskusta sai hallitukseen kuusi ministeriä ja kokoomus sekä perussuomalaiset kumpikin neljä ministeriä. Kokoomus ja perussuomalaiset nimesivät ministerinsä 27.5. ja keskusta 28.5. Pääministerin sijaiseksi nimettiin ulkoministeri Timo Soini.
Hallituksen ministereistä Jari Lindström oli historian ensimmäinen oikeusministeri, jolla ei ollut korkeakoulututkintoa. Ministerivalinnan julkistamisen yhteydessä uutisvälineet nostivat julkisuuteen Lindströmin aikaisemman kyselyvastauksen, jossa hän oli ilmoittanut kannattavansa kuolemantuomiota. Ylen haastattelussa häneltä kysyttiin, kannattaako hän edelleen kuolemantuomiota, missä yhteydessä ministeri vahvisti myönteisen kantansa pysyneen ennallaan. Muista ministereistä huomiota kiinnittivät sosiaali- ja terveysministeri Hanna Mäntylän rokotuskriittisyys ja ulkoasiain- ja eurooppaministeri Timo Soinin kuuluminen EU-kriittiseen ryhmään ollessaan europarlamentaarikko.
Vaalien jälkeen Ylen tutkivat journalistit saivat selville, että ulkomaankauppa- ja kehitysministeri Lenita Toivakka samoin kuin liikenne- ja viestintäministeri Anne Berner hallinnoivat Benelux-maihin ulottuvia yritysomistusketjuja verojen maksun välttämiseksi Suomeen.
11. kesäkuuta 2016 kokoomuksen puheenjohtaja Alexander Stubb hävisi puheenjohtajavaalin Petteri Orpolle, minkä myötä myös Stubbin tehtävät valtiovarainministerinä siirtyivät 22. kesäkuuta 2016 Orpolle, jonka entisen sisäministerin paikan sai Paula Risikko. Uudeksi ulkomaankauppa- ja kehitysministeriksi Lenita Toivakan tilalle tuli Kai Mykkänen.
Sosiaali- ja terveysministeri Hanna Mäntylä ilmoitti elokuussa 2016 luopuvansa ministerin tehtävästä perhesyihin vedoten. Hänen tilalleen ministeriksi nousi kansanedustaja Pirkko Mattila.
Elinkeinoministeri Olli Rehn valittiin lokakuussa 2016 Suomen Pankin johtokuntaan, minkä takia hän luopui kansanedustajan ja ministerin tehtävistä. Hänen seuraajakseen ministerinä valittiin kansanedustaja Mika Lintilä.
24. – 25. huhtikuuta 2017 pidetyssä puolivälin kehysriihessä hallitus päätti lisätä ministereiden määrää kolmella – kullekin hallituspuolueelle tuli yksi ministerinsalkku lisää. Maatalous- ja ympäristöministerin salkku jaettiin, jolloin uudet salkut olivat keskustan sisällä jaetut asunto-, energia- ja ympäristöministeri ja maa- ja metsätalousministeri. Omistajaohjausministerin tehtävät siirtyivät pääministeri Sipilältä elinkeinoministeri Lintilälle. Oikeus- ja työministerin salkku jaettiin kahdeksi, työministerin ja oikeusministerin salkuksi, joista työministerinä jatkoi aiempaa virkaa hoitanut perussuomalaisten Jari Lindström ja oikeusministeriksi ryhtyi  kokoomuksen Antti Häkkänen. Opetus- ja kulttuuriministerin salkku jaettiin myös kahteen osaan: opetusministerinä jatkoi edellistä salkkua hallussapitänyt kokoomuslainen Sanni Grahn-Laasonen ja eurooppa-, kulttuuri- ja urheiluministeriksi ryhtyi perussuomalainen Sampo Terho. Uudistuksen jälkeen hallituksessa oli 17 ministeriä, mikä oli sama lukumäärä kuin Sipilän hallitusta edeltäneellä Stubbin hallituksella.
12. helmikuuta 2018 sisäministerin salkku siirtyi Paula Risikolta Kai Mykkäselle. Kai Mykkäsen tehtävät ulkomaankauppa- ja kehitysministerinä siirtyivät Anne-Mari Virolaiselle. 29. toukokuuta 2019 liikenneministerin tehtävät siirtyivät Anne Berneriltä kunta- ja uudistusministeri Anu Vehviläiselle. Vaalikauden loppupuoliskon perhe- ja peruspalveluministerinä Juha Rehulan jälkeen oli Annika Saarikko, joten hallituksessa oli 11 miestä ja 6 naista. Tässä Suomi on poikennut muista Pohjoismaista, joissa on hallituksissa yhtä paljon miehiä ja naisia.lähde? Myös Suomessa on ollut tapana 1990-luvulta lähtien huolehtia tasa-arvoisesta ministeripaikkajaosta, lukuun ottamatta Lipposen ensimmäistä hallitusta. Juha Sipilä lupasi ennen vaaleja tavoitella hallituskokoonpanoa, jossa on yhtä paljon naisia ja miehiä.
Erityisesti painoarvoltaan merkittävissä ministerinsalkuissa jakauma oli vielä epätasaisempi, mikä näkyi ministerivaliokuntien kokoonpanossa: ulko- ja turvallisuuspoliittisessa valiokunnassa kaikki 7 olivat miehiä, EU-ministerivaliokunnassa 8 miestä ja 2 naista, raha-asiainvaliokunnassa 3 miestä ja 1 nainen sekä talouspoliittisessa ministerivaliokunnassa 6 miestä ja 1 nainen. Hallituksen kokoonpano vaikutti myös siihen, että esimerkiksi yhteiskuntasopimuksesta päättämässä olleet avainhenkilöt olivat lähes kaikki miehiä. Monialainen professoriryhmä on arvostellut Sipilän hallitusta sukupuolten välisen tasa-arvon huomioimatta jättämisestä päätöksenteossa.
| Salkku> Valtioneuvoston kanslia | Ministeri> Valtioneuvoston kanslia | Ministeri> Valtioneuvoston kanslia | Aloitti tehtävässä> Valtioneuvoston kanslia | Lopetti tehtävässä> Valtioneuvoston kanslia | Puolue> Valtioneuvoston kanslia |
| --- | --- | --- | --- | --- | --- |
| Pääministeri |   | Juha Sipilä | 29. toukokuuta 2015 | 6. kesäkuuta 2019 | Keskusta |
| Pääministerin sijainen |   | Timo Soini | 29. toukokuuta 2015 | 28. kesäkuuta 2017 | Siniset |
| Pääministerin sijainen |   | Petteri Orpo | 28. kesäkuuta 2017 | 6. kesäkuuta 2019 | Kokoomus |
Ulkoministeriö
| Ulkoministeri |   | Timo Soini | 29. toukokuuta 2015 | 6. kesäkuuta 2019 | Siniset |
| Ulkomaankauppa- ja kehitysministeri |   | Lenita Toivakka | 29. toukokuuta 2015 | 22. kesäkuuta 2016 | Kokoomus |
| Ulkomaankauppa- ja kehitysministeri |   | Kai Mykkänen | 22. kesäkuuta 2016 | 12. helmikuuta 2018 | Kokoomus |
| Ulkomaankauppa- ja kehitysministeri |   | Anne-Mari Virolainen | 12. helmikuuta 2018 | 6. kesäkuuta 2019 | Kokoomus |
Valtiovarainministeriö
| Valtiovarainministeri |   | Alexander Stubb | 29. toukokuuta 2015 | 22. kesäkuuta 2016 | Kokoomus |
| Valtiovarainministeri |   | Petteri Orpo | 22. kesäkuuta 2016 | 6. kesäkuuta 2019 | Kokoomus |
| Kunta- ja uudistusministeri |   | Anu Vehviläinen | 29. toukokuuta 2015 | 29. toukokuuta 2019 | Keskusta |
| Kunta- ja liikenneministeri |   | Anu Vehviläinen | 29. toukokuuta 2019 | 6. kesäkuuta 2019 | Keskusta |
Sisäministeriö
| Sisäministeri |   | Petteri Orpo | 29. toukokuuta 2015 | 22. kesäkuuta 2016 | Kokoomus |
| Sisäministeri |   | Paula Risikko | 22. kesäkuuta 2016 | 12. helmikuuta 2018 | Kokoomus |
| Sisäministeri |   | Kai Mykkänen | 12. helmikuuta 2018 | 6. kesäkuuta 2019 | Kokoomus |
Oikeusministeriö
| Oikeus- ja työministeri |   | Jari Lindström | 29. toukokuuta 2015 | 5. toukokuuta 2017 | Perussuomalaiset |
| Oikeusministeri |   | Antti Häkkänen | 5. toukokuuta 2017 | 6. kesäkuuta 2019 | Kokoomus |
Työ- ja elinkeinoministeriö
| Elinkeinoministeri |   | Olli Rehn | 29. toukokuuta 2015 | 29. joulukuuta 2016 | Keskusta |
| Elinkeinoministeri |   | Mika Lintilä | 29. joulukuuta 2016 | 6. kesäkuuta 2019 | Keskusta |
| Oikeus- ja työministeri |   | Jari Lindström | 29. toukokuuta 2015 | 5. toukokuuta 2017 | Perussuomalaiset |
| Työministeri |   | Jari Lindström | 5. toukokuuta 2017 | 6. kesäkuuta 2019 | Siniset |
Puolustusministeriö
| Puolustusministeri |   | Jussi Niinistö | 29. toukokuuta 2015 | 6. kesäkuuta 2019 | Siniset |
Opetus- ja kulttuuriministeriö
| Opetus- ja kulttuuriministeri |   | Sanni Grahn-Laasonen | 29. toukokuuta 2015 | 5. toukokuuta 2017 | Kokoomus |
| Opetusministeri |   | Sanni Grahn-Laasonen | 5. toukokuuta 2017 | 6. kesäkuuta 2019 | Kokoomus |
| Eurooppa-, kulttuuri- ja urheiluministeri |   | Sampo Terho | 5. toukokuuta 2017 | 6. kesäkuuta 2019 | Siniset |
Ympäristöministeriö
| Maatalous- ja ympäristöministeri |   | Kimmo Tiilikainen | 29. toukokuuta 2015 | 5. toukokuuta 2017 | Keskusta |
| Asunto-, energia- ja ympäristöministeri |   | Kimmo Tiilikainen | 5. toukokuuta 2017 | 6. kesäkuuta 2019 | Keskusta |
Maa- ja metsätalousministeriö
| Maatalous- ja ympäristöministeri |   | Kimmo Tiilikainen | 29. toukokuuta 2015 | 5. toukokuuta 2017 | Keskusta |
| Maa- ja metsätalousministeri |   | Jari Leppä | 5. toukokuuta 2017 | 6. kesäkuuta 2019 | Keskusta |
Liikenne- ja viestintäministeriö
| Liikenne- ja viestintäministeri |   | Anne Berner | 29. toukokuuta 2015 | 29. toukokuuta 2019 | Keskusta |
Sosiaali- ja terveysministeriö
| Sosiaali- ja terveysministeri |   | Hanna Mäntylä | 29. toukokuuta 2015 | 25. elokuuta 2016 | Perussuomalaiset |
| Sosiaali- ja terveysministeri |   | Pirkko Mattila | 25. elokuuta 2016 | 6. kesäkuuta 2019 | Siniset |
| Perhe- ja peruspalveluministeri |   | Juha Rehula | 29. toukokuuta 2015 | 10. heinäkuuta 2017 | Keskusta |
| Perhe- ja peruspalveluministeri |   | Annika Saarikko | 10. heinäkuuta 2017 | 6. kesäkuuta 2019 | Keskusta |
1 2 3 4 5 6  Soini, Lindström, Niinistö, Mattila ja Terho toimivat perussuomalaisten ministereinä 12. kesäkuuta 2017 asti. 25. elokuuta 2017 Uusi vaihtoehto -eduskuntaryhmä vaihtoi nimensä siniseksi eduskuntaryhmäksi.
↑  Soini oli 5. toukokuuta 2017 asti myös eurooppaministeri.
↑  Vehviläinen toimi ministerinä valtiovarainministeriössä ja valtioneuvoston kansliassa.
1 2 3 4  Salkku jaettiin.
↑  Lintilä toimi ministerinä lisäksi valtioneuvoston kansliassa (omistajaohjausasiat).
↑  Terho toimi ministerinä valtioneuvoston kansliassa (eurooppa-asiat) ja opetus- ja kulttuuriministeriössä (kulttuuri- ja urheiluasiat).
↑  Berner toimi ministerinä lisäksi ulkoasiainministeriössä (pohjoismaisen yhteistyön asiat) ja oikeusministeriössä (Ahvenanmaan maakunnan itsehallintoa koskevat asiat).